El passat dia 25 de març va tenir lloc a la Sala d'Actes del Departament de Territori i Sostenibilitat a l'Avinguda Josep Tarradellas la reunió periòdica de l'Estratègia Catalana per a la Renovació Energètica d'Edificis on es van tractar els temes previstos de l'ordre del dia com la viabilitat de l'associació, els resultats del passat any 2014 i la planificació de les properes accions del 2015.
Tanmateix es va fer una exposició i seguiment de les diferent actuacions dels grups de treball, per acabar amb torn de paraules al públic assistent.
Edificis de Catalunya -Energia, Eficiència-, és el resultat de la feina feta per un conjunt d'entitats que participen en el desenvolupament de l' Estratègia Catalana de Renovació Energètica d'Edificis.
L'estratègia és fruit de l' esforç col·lectiu iniciat el 22 de maig del 2013 amb la signatura de l'Acord de CONSTRUMAT.
Fins al moment, 78 entitats (públiques i privades) representen amplament el sector de la renovació energètica d'edificis tant des de la perspectiva de l'oferta com des de la demanda.
El passat dia 25 de març es va celebrar la reunió periòdica de seguiment per tractar els temes previstos a l'ordre del dia:
El primer punt tractat a jornada va ser la viabilitat per constituir el Fòrum d'entitats en Associació i els avenços que fins ara s'han fet.
Després de rebre la resolució de diversos informes, es proposa la creació d'un òrgan administratiu col·legiat, amb regles de funcionament i composició similars a les de l'Associació que es proposava a l'inici de les gestions.
En la reunió del 25 de març també es va ratificar l'acord del Comitè Executiu, relatiu al Conveni Marc per a la creació del Fòrum d'Entitats col·laboradores per al desenvolupament de l'ECREE.
En el procés d'implementació de l'ECREE, el Comitè Executiu i conseqüentment els Departaments de Territori i Sostenibilitat per una banda, i d'Empresa i Ocupació per l'altra, consideren que s'ha d'implicar el sector privat de la renovació energètica d'edificis, seguint les recomanacions de la Unió Europea i tenint en compte que la major part de les inversions previstes han de ser privades.
El segon tema tractat van ser per una banda la presentació de resultats dels diferents grups de treball i per altra la planificació d'accions pel 2015.
Les dades a processar i emmagatzemar són molt variades i disperses, amb formats desconeguts.
Per aquesta raó el sistema ha de ser flexible per acollir els diferents formats de les dades.
Es un projecte de requeriments complexos i que no estan completament definits.
Per fer adaptable i flexible el sistema l'estructura estarà composada per diferents subsistemes que acompleixin tant les actuals prescripcions com les noves.
Preparació i llançament del Concurs de l'Illa Eficient.
El tercer tema plantejat va ser la planificació d'accions per aquest any 2015.
Des de cada acció s'han proposat les següents tasques:
Sistema d'Informació Energètica dels edificis de la Generalitat.
Desenvoluparà/implementarà un sistema d'informació que processarà les dades mensuals de facturació i les corbes horàries de consums dels edificis públics.
Actualització i millora de la base de dades de mesures d'eficiència energètica dutes a terme en els edificis de la Generalitat de Catalunya.
Infraestructura d'informació ECREE.
S'ha de millorar les prestacions actuals de cartografia del parc d'edificis
Es donarà continuïtat al Programa de formació ja iniciat, en l'àmbit de la gestió energètica.
Manteniment i gestió del WEB Edificis de Catalunya.
Catàleg de projectes de renovació energètica d'edificis.
Donarà continuïtat a la metodologia iniciada pel CEEC l'any 2014 amb l'objectiu d'ampliar amb 100 nous projectes el cercador web de projectes eficients.
Catàleg de productes eficients i eina de generació de pressupost.
Implementar la posta en marxa i gestió del Catàleg.
Desenvolupar el Decret Català de Certificació Energètica dels Edificis.
Actualitzar Decret de les Inspeccions Tècniques dels Edificis.
Impuls de projectes del Pla Eficiència Energètica GENCAT.
El quart punt tractat va ser el seguiment de tasques desenvolupades pels grups de treball i com és la coordinació entre totes les accions, ja desenvolupats en la presentació de resultats de cada grup.
I per últim es van resoldre els dubtes generats durant la sessió.
Funcionament del sistema d'informació de l'ECREE
Catàleg de Productes i Serveis per a la Rehabilitació Energètica d'Edificis; Model organitzatiu
Per saber-ne més: Esther Llorens Nadal
Sostenibilitat, Mitigació, Adaptació